

**KAZLŲ RŪDOS SAVIVALDYBĖS ADMINISTRACIJOS  
FINANSŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.  
Duomenys kaupiami ir saugomi Juridinių asmenų registre, kodas 188777932  
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 620 / 95 276, el. p. [finansai@kazluruda.lt](mailto:finansai@kazluruda.lt)

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |  | Nr. |  |
| Į |  | Nr. |  |
|  | | | |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS TARYBOS 2024-02-12 SPRENDIMO NR. TS-33** „**DĖL KAZLŲ RŪDOS SAVIVALDYBĖS 2024 METŲ BIUDŽETO TVIRTINIMO**“ **PAKEITIMO**

2024-12-05

Kazlų Rūda

**Sprendimo projekto rengimą paskatinusios priežastys:**

1. Vadovaujantis Lietuvos Respublikos vidaus reikalų ministro 2024 m. lapkričio 15 d. įsakymu Nr. 1V-676 „Dėl Lietuvos Respublikos vidaus reikalų ministro 2023 m. gruodžio 21 d. įsakymo Nr. 1V-837 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2024 metų valstybės biudžeto specialiųjų tikslinių dotacijų savivaldybių biudžetams paskirstymo“ pakeitimo“ Kazlų Rūdos savivaldybei 10,2 tūkst. Eur padidinta specialioji tikslinė dotacija valstybinei (valstybės perduotai savivaldybėms) priešgaisrinės saugos funkcijai vykdyti ir 3,9 tūkst. Eur padidinta tikslinė dotacija valstybinei (valstybės perduotai savivaldybėms) civilinės saugos funkcijai vykdyti.

**Specialioji tikslinė dotacija valstybinėms (valstybės perduotoms savivaldybėms) funkcijoms (priešgaisrinės saugos ir civilinės saugos funkcijoms) vykdyti**

1 lentelė

tūkst. Eur

|  |  |  |  |  |  |  |
| --- | --- | --- | --- | --- | --- | --- |
| Įstaigos/priemonės pavadinimas | Programos Nr. | Tikslinama suma, tūkst. Eur | | | Tikslinimo priežastis | Tikslinimo pagrindas |
| Iš viso | Iš jų: | |
| Darbo užmokestis | Kitos prekės ir paslaugos |
| Kazlų Rūdos Priešgaisrinė tarnyba | | | | | Lietuvos Respublikos vidaus reikalų ministro 2024 m. lapkričio 15 d. įsakymu Nr. 1V-676 Kazlų Rūdos savivaldybei 10,2 tūkst. Eur padidinta speciali tikslinė dotacija valstybinėms (valstybės perduotoms savivaldybėms) funkcijoms vykdyti priešgaisrinės saugos funkcijai vykdyti ir 3,9 tūkst. Eur padidinta tikslinė dotacija valstybinėms (valstybės perduotoms savivaldybėms) funkcijoms vykdyti civilinės saugos funkcijai vykdyti. | 2024-11-27 raštas Nr. SD-59 |
| Priešgaisrinės tarnybos | 05 | **10,2** | 1,0 | 9,2 |
| Kazlų Rūdos savivaldybės administracija | | | | | 2024-12-03 raštas Nr. Vd-3873 |
| Civilinės saugos organizavimas | 05 | **3,9** | 1,8 | 2,1 |
| **Iš viso specialioji tikslinė dotacija valstybinėms (valstybės perduotoms savivaldybėms) funkcijoms (priešgaisrinės saugos ir civilinės saugos funkcijoms) vykdyti.** | **x** | **14,1** | **2,8** | **11,3** | **x** | **x** |

2. Lietuvos Respublikos aplinkos ministerijos Aplinkos projektų valdymo agentūra savivaldybių įsteigtoms ir kontroliuojamoms įstaigoms 2024 m. IV ketvirtį tiesiogiai perdavė finansavimą, kuriuo savivaldybės privalo patikslinti 2024 m. biudžetus. Kazlų Rūdos savivaldybės įsteigtai biudžetinei įstaigai Kazlų Rūdos savivaldybės Kazlų Rūdos Kazio Griniaus gimnazijai skirta 677,60 Eur valstybės lėšų ir Kazlų Rūdos savivaldybės administracijai 387,20 Eur valstybės biudžeto lėšų.

**Valstybės biudžeto dotacija, tiesiogiai perduota savivaldybės įsteigtai įstaigai**

2 lentelė

Eurais

|  |  |  |  |  |  |  |
| --- | --- | --- | --- | --- | --- | --- |
| Įstaigos/priemonės pavadinimas | Programos Nr. | Tikslinama suma, eurais | | | Tikslinimo priežastis | Tikslinimo pagrindas |
| Iš viso | Iš jų: | |
| Kitų prekių ir paslaugų įsigijimo išlaidos | Turto įsigijimo išlaidos |
| Kazlų Rūdos Kazio Griniaus gimnazija | | | | | Lietuvos Respublikos aplinkos ministerijos Aplinkos projektų valdymo agentūra savivaldybių įsteigtoms įstaigoms 2024 m. IV ketvirtį tiesiogiai perdavė finansavimą, kuriuo savivaldybės privalo pasitikslinti 2024 m. biudžetus. |  |
| Turto kūrimas bei Savivaldybei nuosavybės teise priklausančių statinių, patalpų ir kitų objektų remonto bei priežiūros vykdymas | 03 | **678** |  | 678 | 2024-10-25 raštas Nr. KKS-S-435(2022) |
| Kazlų Rūdos savivaldybės administracija | | | | |  |
| Turto kūrimas bei Savivaldybei nuosavybės teise priklausančių statinių, patalpų ir kitų objektų remonto bei priežiūros vykdymas | 03 | **387** |  | 387 | 2024-11-27 raštas Nr. BP-1005/KKS |
| **Iš viso valstybės biudžeto dotacija, tiesiogiai perduota savivaldybės įsteigtai įstaigai** | **x** | **1065** | **0** | **1065** | **x** | **x** |

3. Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalis reglamentuoja, kad savivaldybių tarybos, atsižvelgdamos į gautas valstybės biudžeto dotacijas, įskaitant Europos Sąjungos ir bendrojo finansavimo bei kitos tarptautinės finansinės paramos lėšas, atitinkamai patikslina savo patvirtintus biudžetus. Vadovaujantis minėtu įstatymu, atsižvelgiant į Kazlų Rūdos savivaldybės administracijos buhalterinės apskaitos skyriaus 2024-11-27 raštą Nr. Vd-3835 ir 2024-11-29 raštą Nr. Vd-3848, tikslinamas 2024 metų biudžetas 588,1 tūkst. Eur Europos Sąjungos ir bendrojo finansavimo bei kitos tarptautinės finansinės paramos lėšomis (iš jų, gautos projekto „Tūkstantmečio mokyklos I“ lėšos 571,8 tūkst. Eur, gautos projektų „Gerovės konsultantų modelio įdiegimas Kazlų Rūdos savivaldybėje“ ir „Ankstyvojo ugdymo užtikrinimas vaikams iš socialinę riziką patiriančių šeimų“ 16,3 tūkst. Eur.)

3 lentelė

**Europos Sąjungos ir bendrojo finansavimo bei kitos tarptautinės finansinės paramos lėšos**

|  |  |  |  |  |  |  |  |
| --- | --- | --- | --- | --- | --- | --- | --- |
| Įstaigos/priemonės pavadinimas | Progra mos Nr. | Tikslinama suma, tūkst. Eur | | | | Tikslinimo priežastis | Tikslinimo pagrindas |
| Iš viso | Iš jų: | | |
| Kitos išlaidos | Turtui įsigyti | |
| Kazlų Rūdos savivaldybės administracija | | | | | | | |
| Dalyvavimas nacionalinio biudžeto, ES lėšų ir kitų fondų finansuojamuose projektuose | 02 | **588,1** | 588,1 | |  | Programos koordinatoriaus prašymu asignavimų tikslinimas atliekamas, vadovaujantis LR 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalimi. | 2024-11-27 raštas Nr. Vd-3835;  2024-11-29 raštas Nr. Vd-3848 |
| **Iš viso** | **x** | **588,1** | **588,1** | | **0,0** | **x** | **x** |

4. 2024 metų biudžetas tikslinamas atsižvelgiant į biudžetinių įstaigų vadovų ir Kazlų Rūdos savivaldybės veiklos programų koordinatorių prašymus:

**Kita tikslinė dotacija (savivaldybėms perduotų įstaigų išlaikymui)**

4 lentelė

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Įstaigos/priemonės pavadinimas | Progra mos Nr. | | Tikslinama suma, tūkst. Eur | | | | | | Tikslinimo priežastis | Tikslinimo pagrindas |
| Iš viso | | Iš jų: | | | |
| Darbo užmokestis (DU) | | Kitos prekės ir paslaugos, ilgalaikis turtas | Darbdavių socialinė parama pinigais |
| Kazlų Rūdos savivaldybės „Saulės“ mokykla – daugiafunkcis centras | | | | | | | | | Asignavimų tikslinimas atliekamas įstaigos vadovo prašymu, nekeičiant bendros asignavimų sumos, dėl darbuotojų ligos nepanaudotą darbo užmokestį nukreipiant 0,6 tūkst. Eur už pirmas 2 nedarbingumo dienas darbuotojams apmokėti; 0,1 tūkst. Eur ryšių paslaugoms apmokėti ir 5,9 tūkst. Eur kitoms prekėms ir paslaugoms įsigyti. | 2024-11-25 raštas Nr. 5-2-137;  2024-11-25 raštas Nr. 5-2-138 |
| Bendrojo ugdymo organizavimas | | 01 | | **0,0** | | -0,6 |  | 0,6 |
| Švietimo įstaigų ugdymo aplinkos gerinimas | | 01 | | **0,0** | | -6,0 | 6,0 |  |
| **Iš viso kita tikslinė dotacija (savivaldybėms perduotų įstaigų išlaikymui)** | | x | | **0,0** | | **-6,6** | **6,0** | **0,6** | x | x |

**Specialioji tikslinė dotacija ugdymo reikmėms finansuoti**

5 lentelė

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Įstaigos/priemonės pavadinimas | Progra mos Nr. | | Tikslinama suma, tūkst. Eur | | | | | | Tikslinimo priežastis | Tikslinimo pagrindas |
| Iš viso | | Iš jų: | | | |
| Darbo užmokestis (DU) | | Kitos prekės ir paslaugos, ilgalaikis turtas | Darbdavių socialinė parama pinigais |
| Kazlų Rūdos savivaldybės administracija - VšĮ Kazlų Rūdos Valdorfo progimnazija | | | | | | | | | Asignavimų tikslinimas atliekamas įstaigos vadovo prašymu, nekeičiant bendros asignavimų sumos, dėl darbuotojų ligos nepanaudotą darbo užmokestį nukreipiant 0,2 tūkst. Eur už pirmas 2 nedarbingumo dienas darbuotojams apmokėti; 0,1 tūkst. Eur soc. draudimo įmokoms; 0,1 tūkst. Eur informacinėms technologijoms ir 2,4 tūkst. Eur kitoms prekėms ir paslaugoms įsigyti. | 2024-11-29 raštas Nr. SR-57 |
| Bendrojo ugdymo organizavimas | | 01 | | **0,0** | | -2,8 | 2,6 | 0,2 |
| **Iš viso kita tikslinė dotacija (savivaldybėms perduotų įstaigų išlaikymui)** | | x | | **0,0** | | **-2,8** | **2,6** | **0,2** | x | x |

**Savivaldybės savarankiškosioms funkcijoms vykdyti**

6 lentelė

|  |  |  |  |  |  |  |  |
| --- | --- | --- | --- | --- | --- | --- | --- |
| Įstaigos/priemonės pavadinimas | Programos Nr. | Tikslinama suma, tūkst. Eur | | | | Tikslinimo priežastis | Tikslinimo pagrindas |
| Iš viso | Iš jų: | | |
| Darbo užmokes tis | Socialinio draudimo įmokos | Kitos išlaidos |
| Kazlų Rūdos Sporto centras | | | | | | | |
| Švietimo įstaigų ugdymo aplinkos gerinimas | 01 | **2,0** |  |  | 2,0 | Įstaigos vadovo prašymu atliekamas asignavimų tikslinimas, papildomai skiriant 2,0 priešgaisrinio vandentiekio remonto darbams. | 2024-11-26 raštas Nr. SD-211 |
| Kazlų Rūdos Jurgio Dovydaičio viešoji biblioteka | | | | | | | |
| Dokumentų fondo bendruomenės poreikiams tenkinti kaupimas ir saugojimas | 01 | **0,0** | -4,5 |  | 4,5 | Įstaigos vadovo prašymu atliekamas asignavimų tikslinimas, nekeičiant bendros asignavimų sumos. Nepanaudotos darbo užmokesčiui skirtos lėšos dėl ligų planuojamos panaudoti bibliotekos apšvietimo atnaujinimo darbams bei darbuotojų darbo kėdžių įsigijimui. | 2024-11-28 raštas Nr. SD-104 |
| Kazlų Rūdos Kazio Griniaus gimnazija | | | | | | | |
| Švietimo įstaigų ugdymo aplinkos gerinimas | 01 | **-2,0** |  |  | -2,0 | Įstaigos vadovo prašymu atliekamas asignavimų tikslinimas, nekeičiant bendros asignavimų sumos, perskirstant lėšas tarp priemonių. Lėšos reikalingos socialinei paramai mokiniams už maisto produktus lengvatų išlaidų apmokėjimui dėl padidėjusio mokinių ir ugdytinių, gaunančių lengvatas, skaičiaus. | 2024-12-04 raštas Nr. SD-496 |
| Socialinės paramos mokiniams už maisto produktus teikimo organizavimas | 06 | **2,0** |  |  | 2,0 |
| Kazlų Rūdos savivaldybės administracija | | | | | | | |
| Neformaliojo švietimo organizavimas (Kazlų Rūdos „Elmos“ mokykla-darželis, VšĮ) | 01 | -3,9 | -3,7 | -0,1 | -0,1 | Programos koordinatoriaus ir įstaigos vadovo prašymu atliekamas asignavimų tikslinimas tarp priemonių, nekeičiant bendros asignavimų sumos. Lėšos iš neformaliojo švietimo organizavimo priemonės nukreipiamos į švietimo įstaigų ugdymo aplinkos gerinimo priemonę 3,7 tūkst. Eur padengiant trūkstamą darbo užmokesčio fondą ir kitos lėšos nukreipiamos specialistų kvalifikacijos kėlimui ir mokinių maitinimui nukreipiant 0,2 tūkst. Eur. | 2024-12-05 raštas Nr. Vd-3926;  2024-12-05 raštas Nr. Vd-3936  2024-11-22 raštas Nr.SR-1.10.-98;  2024-11-27 raštas Nr.Vd-3836 |
| Švietimo įstaigų ugdymo aplinkos gerinimas (Kazlų Rūdos „Elmos“ mokykla-darželis, VšĮ) | 01 | 3,7 | 3,6 | 0,1 | 0,0 |
| Socialinės paramos mokiniams už maisto produktus teikimo organizavimas ir administravimas (Kazlų Rūdos „Elmos“ mokykla-darželis, VšĮ) | 06 | 0,2 |  |  | 0,2 |
| Sporto srityje veikiančių fizinių ir juridinių asmenų rėmimo projektų įgyvendinimas | 01 | 1,538 |  |  | 1,538 | 01 programos koordinatoriaus prašymu atliekamas asignavimų tikslinimas, padidinant asignavimus 1,538 tūkst. Eur įvertinus gautus prašymus finansavimui. | 2024-12-05 raštas Nr.Vd-3925 |
| Dalyvavimas nacionalinio biudžeto, ES lėšų ir kitų fondų finansuojamuose projektuose | 02 | **14,538** |  |  | 14,538 | 02 programos koordinatoriaus prašymu atliekamas asignavimų tikslinimas, įvertinus gautas kompensuotas projekto „Fizinės reabilitacijos metodų, skirtų pažeidžiamoms gyventojų grupėms diegimas pasienio regione“ lėšas. Lėšos nukreipiamos kitų programų finansavimui. | 2024-12-04 raštas Nr.Vd-3894  2024-12-05 raštas Nr.Vd-3935 |
| 02 | **-14,538** |  |  | -14,538 |
| Vietinės reikšmės kelių (gatvių) tiesimas, taisymas (remontas), priežiūra ir saugaus eismo sąlygų užtikrinimas | 03 | **45,3** |  |  | 45,3 | Vadovaujantis LR Vyriausybės 2024-05-22 nutarimu Nr. 371 bei LR aplinkos ministro 2024-06-18 įsakymu Nr. D1-204, Valstybinė mokesčių inspekcija Kazlų Rūdos savivaldybei per 2024 m. lapkričio mėnesį pervedė 45,3 tūkst. Eur pajamų už parduotą žaliavinę medieną ir nenukirstą mišką. Vadovaujantis aukščiau minėtais teisės aktais šios pajamos gali būti naudojamos vietinės reikšmės viešųjų kelių priežiūrai ir taisymui. | 2024-12-05 raštas Nr. Vd-3938 |
| Naujos technologinės įrangos diegimas ir esamos darbo vietose atnaujinimas | 05 | **11,0** |  |  | 11,0 | 05 programos koordinatoriaus prašymu atliekamas asignavimų tikslinimas, skiriant 11,0 tūkst. Eur DVS Kontora funkcionalumo modernizavimui ir publikavimo modulio įsigijimui. | 2024-11-29 raštas Nr. Vd-3846 |
| **Iš viso savarankiškosioms funkcijoms vykdyti** | **x** | **59,838** | **-4,6** | **0,0** | **64,438** | **x** | **x** |

**Dabartinis ir siūlomas Tarybos sprendimo projekte aptariamų klausimų reguliavimas:**

Lietuvos Respublikos vietos savivaldos įstatymo 6 straipsnio 1 punktas, 15 straipsnio 2 dalies 12 punktas, 65 straipsnio 3 dalis, 66 straipsnio 1 dalis, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalis, Lietuvos Respublikos Vyriausybės 2024 m. gegužės 22 d. nutarimas Nr. 371 „Dėl Lietuvos Respublikos Vyriausybės 2002 m. rugpjūčio 10 d. nutarimo Nr. 1229 „Dėl Privalomųjų atskaitymų į Lietuvos Respublikos valstybės biudžetą iš pajamų už parduotą žaliavinę medieną ir nenukirstą mišką apskaičiavimo ir mokėjimo tvarkos aprašo patvirtinimo“ pakeitimo“, Lietuvos Respublikos aplinkos ministro 2024 m. birželio 18 d. įsakymas Nr. D1-204 „Dėl 15 procentų privalomųjų atskaitymų nuo pajamų už parduotą žaliavinę medieną ir nenukirstą mišką paskirstymo į savivaldybių, kurių teritorijos miškingumas yra didesnis kaip 50 procentų, biudžetus vietinės reikšmės viešųjų kelių priežiūrai ir taisymui (remontui) patvirtinimo“, Lietuvos Respublikos vidaus reikalų ministro 2024 m. lapkričio 15 d. įsakymas Nr. 1V-676 „Dėl Lietuvos Respublikos vidaus reikalų ministro 2023 m. gruodžio 21 d. įsakymo Nr. 1V-837 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2024 metų valstybės biudžeto specialiųjų tikslinių dotacijų savivaldybių biudžetams paskirstymo“ pakeitimo“, Kazlų Rūdos savivaldybės tarybos 2022 m. balandžio 25 d. sprendimu Nr. TS-96 „Dėl Iš valstybės biudžeto gautų Europos Sąjungos ir bendrojo finansavimo bei kitos tarptautinės finansinės paramos lėšų įtraukimo į savivaldybės biudžetą tvarkos aprašo patvirtinimo“ patvirtinto Iš valstybės biudžeto gautų Europos Sąjungos ir bendrojo finansavimo bei kitos tarptautinės finansinės paramos lėšų įtraukimo į savivaldybės biudžetą tvarkos aprašo 4.5 ir 5.1 papunkčiai ir Kazlų Rūdos savivaldybės tarybos 2023 m. gegužės 4 d. sprendimu Nr. TS-77 „Dėl Kazlų Rūdos savivaldybės biudžeto sudarymo, vykdymo ir asignavimų administravimo tvarkos aprašo patvirtinimo“ (Kazlų Rūdos savivaldybės tarybos 2024 m. lapkričio 25 d. sprendimo Nr. TS -204 redakcija)patvirtinto Kazlų Rūdos savivaldybės biudžeto sudarymo, vykdymo ir asignavimų administravimo tvarkos aprašo 30 ir 57 punktai.

**Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Savivaldybės tarybos patvirtintų programų finansavimo užtikrinimas.

**Tarybos sprendimo projekto vertinimas, kai rengiamas norminio teisės akto projektas:** Sprendimo projektas antikorupciniu požiūriu nevertinamas.

**Numatomo teisinio reguliavimo poveikio vertinimo rezultatai:** Nėra.

**Priėmus Tarybos sprendimą keičiami ar pripažįstami netekusiais galios teisės aktai:** Priėmus šį sprendimą, reikės patikslinti Kazlų Rūdos savivaldybės tarybos 2024-02-12 sprendimą Nr. TS-32 „Dėl Kazlų Rūdos savivaldybės 2024–2026 metų strateginio veiklos plano patvirtinimo“.

**Tarybos sprendimui įgyvendinti reikalingi priimti teisės aktai:** Nėra.

**Tarybos sprendimui įgyvendinti reikalingos lėšos ir šaltiniai:** Savivaldybės 2024 m. biudžeto pakeitime suplanuoti asignavimai bus finansuojami iš savivaldybės biudžeto, iš valstybės biudžeto tikslinių dotacijų ir Europos Sąjungos ir bendrojo finansavimo bei kitos tarptautinės finansinės paramos lėšų. 2024 m. biudžeto pajamos ir asignavimai bus padidinti 663,1 tūkst. Eur.

**Kiti Tarybos sprendimui priimti reikalingi pagrindimai, skaičiavimai ir paaiškinimai:** Nėra.

**Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ir fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Kazlų Rūdos savivaldybės administracijos programų koordinatoriams, Kazlų Rūdos „Saulės“ mokyklai-daugiafunkciam centrui, Kazlų Rūdos sporto centrui, Kazlų Rūdos Jurgio Dovydaičio viešajai bibliotekai, Kazlų Rūdos Kazio Griniaus gimnazijai, Kazlų Rūdos savivaldybės priešgaisrinei tarnybai ir VšĮ Kazlų Rūdos „Elmos“ mokyklai-darželiui.

**Tarybos sprendimas įsigalioja:** Teisės aktų nustatyta tvarka.

**Tarybos sprendimo projekto lyginamasis variantas:** Nėra.

|  |  |  |
| --- | --- | --- |
| Finansų skyriaus vedėja |  | Vaida Makaveckienė |